S-380/2011

Mál þetta, sem þingfest var 17. nóvember 2011 og dómtekið 6. nóvember 2012, er höfðað með ákæru lögreglustjórans á Selfossi dagsettri 17. október 2011 á hendur E-kk-þgf B-kk-þgf I-kk-þgf, kt. 000000-0000, Þóristúni 1, Selfossi,

“fyrir eftirfarandi brot

I.

fyrir innbrot og þjófnað

með því að hafa, á tímabilinu frá því að morgni sunnudagsins 23. janúar 2011 til síðdegis mánudaginn 24. janúar, brotist inn í sumarhúsið að Mosabraut 21, Vaðneslandi í Grímsnes- og Grafningshreppi með því að spenna upp útihurð á vesturhlið hússins og stolið þaðan Boss rafhlöðuvél í tösku með hleðslutæki og auka rafhlöðu að verðmæti kr. 70.000 og Philips 32“ sjónvarpsflatskjá að verðmæti kr. 125.000, allt samtals að verðmæti kr. 195.000.

Telst brot ákærða varða við 1. mgr. 244. gr. almennra hegningarlaga, nr. 19, 1940.

033-2011-562

II.

fyrir innbrot og þjófnað

með því að hafa, á tímabilinu frá því síðdegis sunnudaginn 23. janúar 2011 til síðdegis mánudaginn 24. janúar, í samverknaði með Ó-kvk-þgf Ö-kvk-þgf B-kvk-þgf, kt. 000000-0000, brotist inn í sumarhúsið að Mosabraut 31, Vaðneslandi í Grímsnes- og Grafningshreppi og bílageymslu sem stendur þar við með því að spenna upp lás á bílageymslunni og spenna upp glugga á suðurhlið sumarhússins og stolið þaðan Dewalt 18 volta rafhlöðuborvél í tösku með hleðslutæki og auka rafhlöðu og verkfæratösku, allt að óþekktu verðmæti.

Telst brot ákærða varða við 1. mgr. 244. gr. almennra hegningarlaga, nr. 19, 1940.

033-2011-555

III.

fyrir þjófnað

með því að hafa, um hádegisbil þriðjudaginn 25. janúar 2011 stolið úr verslun Krónunnar við Austurveg 3 á Selfossi, rifjasteik og ensk-íslenskri orðabók, samtals að verðmæti kr. 17.166

Telst brot ákærða varða við 1. mgr. 244. gr. almennra hegningarlaga nr. 19, 1940.

033-2011-571

IV.

fyrir vopnalagabrot

með því að hafa, föstudaginn 28. janúar 2011 haft í vörslum sínum að Eyrargötu 32 á Eyrarbakka og verið eigandi af sveðju með 31 sm löngu blaði sem lögregla fann við húsleit umrætt sinn.

Telst brot ákærða varða við a-lið, 2. mgr. 30. gr., sbr. 36. gr. vopnalaga nr. 16, 1998.

033-2011-625

V.

fyrir nytjastuld og umferðarlagabrot

með því að hafa, mánudaginn 21. febrúar 2011 í samverknaði með Ó-kvk-þgf Ö-kvk-þgf B-kvk-þgf, kt. 000000-0000, heimildarlaust notað bifreiðina JP-557 til eigin nota og ekið bifreiðinni, sviptur ökurétti frá IB bílum við Fossnes á Selfossi vestur Suðurlandsveg að Litlu kaffistofunni, í Svínahrauni, Ölfusi, óhæfur til að aka bifreiðinni örugglega vegna áhrifa amfetamíns og tetrahýdrókannabínóls, þar sem lögreglan hafði afskipti af ákærða en ákærði og samverkamaður hans höfðu fengið bifreiðina að láni til prufuaksturs í skamma stund.

Teljast brot ákærða varða við 1. mgr. 259. gr. almennra hegningarlaga nr. 19, 1940, 1. mgr. 48. gr. og 1., sbr. 2. mgr. 45. gr. a. umferðarlaga nr. 50, 1987, sbr. 5. gr. laga nr. 66, 2006, sbr. 1. mgr. 100. gr. nefndra umferðarlaga.

033-2011-1243

VI.

fyrir þjófnað

með því að hafa, um hádegisbil mánudaginn 21. febrúar 2011, í verslun N1, Breiðamörk 1, Hveragerði, stolið þremur pökkum af Gillet rakvélablöðum, samtals að verðmæti kr. 6.585

Telst brot ákærða varða við 1. mgr. 244. gr. almennra hegningarlaga nr. 19, 1940.

033-2011-1255

VII.

fyrir eignaspjöll

með því að hafa, síðdegis mánudaginn 21. febrúar 2011 í fangaklefa 4 í lögreglustöðinni að Hörðuvöllum 1, Selfossi, rifið dýnu í fangaklefanum í tætlur og í kjölfarið kastað af sér þvagi yfir nefnda dýnu.

Telst brot ákærða varða við 1. mgr. 257. gr. almennra hegningarlaga nr. 19, 1940.

033-2011-1262

VIII.

fyrir þjófnað

með því að hafa, um miðjan dag föstudaginn 29. apríl 2011 stolið úr verslun M&M, Eyravegi 2, Selfossi, LG Optimus one farsíma að verðmæti kr. 39.999.

Telst brot ákærða varða við 1. mgr. 244. gr. almennra hegningarlaga nr. 19, 1940.

033-2011-2845

IX.

fyrir þjófnað

með því að hafa, þriðjudaginn 10. maí 2011 stolið úr verslun Gallery Ozone, Austurvegi 35 á Selfossi, Adidas peysu að verðmæti kr. 14.990 og 66° norður húfu að verðmæti kr. 4.290, allt samtals að verðmæti kr. 19.280.

Telst brot ákærða varða við 1. mgr. 244. gr. almennra hegningarlaga nr. 19, 1940.

033-2011-3133

X.

fyrir þjófnað og tilraun til fjársvika

með því að hafa, þriðjudaginn 10. maí 2011 í samverknaði með Ó-kvk-þgf Ö-kvk-þgf B-kvk-þgf, kt. 000000-0000, stolið úr skartgripaverslun K-kk-ef R. G-kk-ef, Austurvegi 11, Selfossi, hring að verðmæti kr. 29.800 en ákærði hélt starfsmanni verslunarinnar uppteknum við afgreiðslu á meðan samverkakona hans stal hringnum, og fyrir að hafa í umrætt sinn framvísað til greiðslu á úri kreditkorti í eigu H-kk-ef A-kk-ef A-kk-ef en í umrætt sinn var nefndu kreditkorti synjað.

Telst brot ákærða varða við 1. mgr. 244. gr. og 1. mgr. 248. gr., sbr. 20. gr. almennra hegningarlaga, nr. 19, 1940.

033-2011-3139

XI.

fyrir þjófnað

með því að hafa, fimmtudaginn 19. maí 2011 í samverknaði með Ó-kvk-þgf Ö-kvk-þgf B-kvk-þgf, kt. 000000-0000, stolið úr verslun ÁTVR í Skútuvogi 2, Reykjavík, áfengispela af gerðinni Hot n'Sweet að verðmæti kr. 3.450 sem ákærði og nefnd Ó-kvk-nf A-kvk-nf neyttu síðan í sameiningu fyrir utan nefnda verslun.

Telst brot ákærða varða við 1. mgr. 244. gr. almennra hegningarlaga nr. 19, 1940 en til vara við 1. mgr. 254. gr. sömu laga.

007-2011-33417

XII.

fyrir þjófnað

með því að hafa, síðdegis þriðjudaginn 24. maí 2011, í samverknaði við Ó-kvk-þf Ö-kvk-þf B-kvk-þf, kt. 000000-0000, stolið úr verslun Elko, Skeifunni 7, Reykjavík, dvd ferðaspilara af tegundinni Philips PD 7010 að verðmæti kr. 32.995.

Telst brot ákærða varða við 1. mgr. 244. gr. almennra hegningarlaga nr. 19, 1940.

007-2011-34704

XIII.

fyrir umferðarlagabrot

með því að hafa, um hádegisbil sunnudaginn 31. júlí 2011 ekið bifreiðinni RI-D97 sviptur ökurétti frá Eyrarbakka, austur Eyrarbakkaveg í Sveitarfélaginu Árborg, óhæfur til að stjórna ökutækinu örugglega vegna áhrifa amfetamíns og tetrahýdrókannabínóls uns lögregla stöðvaði för ákærða á Eyrarbakkavegi við afleggjarann að Gaulverjabæjarvegi.

Telst brot ákærða varða við 1. mgr. 48. gr. og 1., sbr. 2. mgr. 45. gr. a. umferðarlaga nr. 50, 1987, sbr. 5. gr. laga nr. 66, 2006, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar, til greiðslu alls sakarkostnaðar og ákærða verði gert að sæta sviptingu ökuréttar, samkvæmt 101. og 102. gr. umferðarlaga nr. 50, 1987 með síðari breytingum.

Einkaréttarkrafa:

H-kk-nf B-kk-nf, kt. 000000-0000, f.h. Kaupás hf. kt. 000000-0000, vegna ákæruliðar III kröfu um að ákærða verið gert að greiða kr. 9.490 auk vaxta samkvæmt 8. gr. laga um vexti og verðtryggingu nr. 38/2001 frá 25. janúar 2011 til 26. janúar 2011 og skv. 9. gr., 1. mgr. 6. gr. sömu laga að liðnum mánuði frá 26. janúar 2011 til greiðsludags.

Þá gerir H-kk-nf B-kk-nf, kt. 000000-0000, f.h. Byko, kt. 000000-0000, vegna ákæruliðar XII kröfu um að ákærða verði gert að greiða kr. 32.995 auk vaxta samkvæmt 8. gr. laga um vexti og verðtryggingu nr. 38/2001 frá 24. maí 2011 til 3. júní 2011 og skv. 9. gr., 1. mgr. 6. gr. sömu laga að liðnum mánuði frá 3. júní 2011 til greiðsludags.”

Jafnframt er málið höfðað á hendur ákærða með ákæru lögreglustjórans á Selfossi, dags. 17. nóvember 2011,

“fyrir umferðarlagabrot

með því að hafa, að morgni fimmtudagsins 14. júlí 2011 tekið bifreiðina UE-999 heimildarlaust og í óleyfi þaðan sem hún stóð á bifreiðastæði við Miðholt 29 í Reykholti í Bláskógabyggð og hagnýtt sér bifreiðina til aksturs sviptur ökurétti ævilangt um Biskupstungnabraut uns bifreiðin hafnaði utan vegar skammt frá Faxabúðum í Biskupstungum, undir slíkum áhrifum slævandi lyfjanna Tramadóls og Brómazepams að hann var ófær um að stjórna bifreiðinni örugglega.

Teljast brot ákærða varða við 1. mgr. 259. gr. almennra hegningarlaga nr. 19, 1940, 1. mgr. 48. gr. og 2. mgr. 44. gr. umferðarlaga nr. 50, 1987, sbr. 1. mgr. 100. gr. sömu laga.

Þess er krafist að ákærði verði dæmdur til refsingar, til sviptingar ökuréttar samkvæmt 101. gr. umferðarlaga nr. 50,1987 með síðari breytingum og til greiðslu alls sakarkostnaðar.”

Var fyrri ákæran þingfest 17. nóvember 2011 en ákærði kom þá ekki fyrir dóminn þrátt fyrir löglega birt fyrirkall og var málinu frestað. Ákærði var færður fyrir dóminn af lögreglu þann 6. nóvember 2012 og var þá seinni ákæran þingfest og sameinuð þessu máli, en hún hafði áður fengið málanúmerið S-389/2012. Ákærði óskaði ekki eftir verjanda.

Ákærði játaði skýlaust að hafa gerst sekur um þá háttsemi sem honum er gefin að sök í öllum liðum ákæru dags. 17. október 2011 og sem honum er gefin að sök í ákæru dags. 17. nóvember 2011. Jafnframt samþykkti ákærði framkomnar einkaréttarkröfur í ákæru dags. 17. október 2011.

Var málið þá tekið til dóms samkvæmt ákvæðum 164. gr. laga nr. 88/2008 um meðferð sakamála eftir að sækjandi hafði reifað sjónarmið um ákvörðun refsingar og lagasjónarmið. Þá tjáði ákærði sig.

Um málavexti vísast til ákæruskjala. Sannað er að ákærði framdi brot þau sem greinir í ákærum, og eru þar réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði hófst sakaferill ákærða árið 1990 þegar ákærði var 17 ára gamall og var hann að mestu óslitinn til ársins 2008, að frátöldum árunum 1995, 1998, 2000, 2003 og 2007. Voru dæmdar fangelsisrefsingar ákærða á þessum tíma 186,5 mánuðir eða á sextánda ár samtals, samkvæmt 29 dómum sem allir voru óskilorðsbundnir nema sá fyrsti sem var 90 daga fangelsi skilorðsbundið í 3 ár. Hefur ákærði verið dæmdur fyrir ýmis brot gegn almennum hegningarlögum, þ.m.t. auðgunarbrot, en jafnframt fyrir brot gegn umferðarlögum og lögum um ávana- og fíkniefni. Ákærði hefur margsinnis verið sakfelldur fyrir ölvunarakstur, síðast með dómi Héraðsdóms Reykjavíkur uppkveðnum 24. febrúar 2006 þegar ákærði var dæmdur í 2 mánaða fangelsi og sviptur ökurétti ævilangt. Samkvæmt framlögðu sakavottorði fékk ákærði reynslulausn af eftirstöðvum refsingarinnar 21. nóvember 2009 og voru því ítrekunaráhrif ekki liðin, sbr. 3. mgr. 71. gr. almennra hegningarlaga nr. 19/1940, þegar ákærði framdi brot sín 21. febrúar og 31. júlí 2011, skv. liðum nr. V og XIII í ákæru dags. 17. október 2011. Þá hefur ákærða jafnframt margsinnis verið refsað fyrir akstur sviptur ökurétti, síðast með dómi Héraðsdóms Reykjavíkur 25. september 2008 þegar ákærði var dæmdur í 8 mánaða fangelsi. Þessu til viðbótar var ákærði dæmdur í Héraðsdómi Reykjavíkur þann 13. júlí 2011 í 2 ára fangelsi og var refsingin skilorðsbundin í 3 ár. Með brotum sínum í ákæru 17. nóvember 2011 og lið XIII í ákæru dags. 17. október 2011 hefur ákærði rofið skilorð framangreinds dóms og ber að dæma upp refsinguna skv. 60. gr. almennra hegningarlaga nr. 19/1940 og ákveða refsingu í einu lagi sbr. 77. gr. og 78. gr. almennra hegningarlaga. Þykir refsing ákærða hæfilega ákveðin fangelsi í 3 ár.

Þá ber að svipta ákærða ökurétti ævilangt skv. 101. gr. og 102. gr. umferðarlaga nr. 50/1988.

Í málinu eru hafðar uppi skaðabótakröfur sem að framan greinir og ákærði hefur samþykkt. Verður ákærði dæmdur til greiðslu þeirra eins og greinir í dómsorði.

Samkvæmt 218. gr. laga nr. 88/2008 um meðferð sakamála verður ákærði dæmdur til greiðslu alls sakarkostnaðar, kr. 417.966, sem er kostnaður vegna töku blóðsýna, rannsóknar á þeim og kostnaður vegna hæfnisprófs og klínísks mat læknis.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, E-kk-nf B-kk-nf I-kk-nf, sæti fangelsi í 3 ár.

Ákærði er sviptur ökurétti ævilangt.

Ákærði greiði allan sakarkostnað, kr. 417.966.

Ákærði greiði Kaupás hf., kt. 000000-0000, kr. 9.490 auk vaxta samkvæmt 8. gr. laga um vexti og verðtryggingu nr. 38/2001 frá 25. janúar 2011 til 26. janúar 2011 og skv. 9. gr., sbr. 1. mgr. 6. gr. sömu laga að liðnum mánuði frá 26. janúar 2011 til greiðsludags.

Ákærði greiði Byko, kt. 000000-0000, kr. 32.995 auk vaxta samkvæmt 8. gr. laga um vexti og verðtryggingu nr. 38/2001 frá 24. maí 2011 til 3. júní 2011 og skv. 9. gr., sbr. 1. mgr. 6. gr. sömu laga að liðnum mánuði frá 3. júní 2011 til greiðsludags.

S-kk-nf G. G-kk-nf.